Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 356

2. A szakmai vizsga részei 2.1. Írásbeli vizsga Melynek keretében a hallgató komplex vizsgafeladatot old meg két idegen nyelven: — Gépírás és szövegszerkesztési (pl. dokumentum értelmezése) ismeretekből 1500 n terjedelmű (idegen nyelvi szakmai szöveg másolása számítógépbe 1200 leütés/10 perc szinten, valamint a számítógépbe vitt szöveg javítása, formázása és kinyomtatása. Rendelkezésre álló idő: 60 perc. — Megadott magyar és idegen nyelvű szituációk, illetve üzleti levelek (maximum 4-4 db) alapján idegen nyelvű válaszok fogalmazása számítógépen. Rendelkezésre álló idő: 120 perc. — Idegen nyelvű gazdasági szöveg (10 sor terjedelem) fordítása magyar nyelvre szótár használatával. Rendelkezésre álló idő: 60 perc. — Nyelvhelyesség — a három részfeladat nyelvi/nyelvhelyességi szempontok szerinti elbírálása. 2000/78. szám 2.2. Komplex szóbeli vizsga A szóbeli vizsga idegen nyelven történik, melynek keretében a vizsgázó az általa húzott komplex tétel részkérdéseit válaszolja meg idegen nyelven. 2.2.1. A szakdolgozat megvédése a választott idegen nyelvből/nyelven A szakdolgozat-értékelők bírálatára és kérdéseire válaszol a vizsgázó idegen nyelven. 2.2.2. A szóbeli vizsga további részei: — Szakmai kommunikációs szituáció megoldása a vizsgáztatóval folytatott párbeszéd keretében az üzleti nyelv és terminológia idegen nyelven tantárgy alapján felkészülési idővel (Tematikája: IV/B 3—4). — Idegen nyelvi sajtószöveg értelmezése magyar nyelven, felkészülési idővel. — Magyar nyelvű gazdasági sajtószöveg értelmezése idegen nyelven, felkészülési idővel. — Audió- vagy videokazettán rögzített szaknyelvi anyag meghallgatása, az abban felvetettekre szóbeli reagálás. — Nyelvhelyesség a szóbeli vizsga átfogó nyelvtani, nyelvhelyességi szempontok szerinti elbírálása.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes